Kwaci

Kwaci yaiku sawijining panganan kang digawé saka isi kembang srengéngé. Isi kasebut digaringakè ing panansing srengéngé banjur di oven supaya bisa krenyes-krenyes. Kwaci racaké kango nyamikan nalika ora ana pagaweyan. Ngoncèki kulit kwaci minangka pakaryan sing nyenengaké masiyo wosé ora nggawé wareg. Kwaci uga bisa kanggo pakan kèwan kaya ta hamster, manuk, luwak lan kèwan sing seneng mangan isi woh.

Piguna 
Sakliyané dipangan mawa nyamikan, kwaci uga duwèni khasiyat sing becik tumrap kasarasan. Khasiyat kwaci kaya déné:

 Nyegah lara kanker
 Mudhunaké kolésterol
 Nyegah radhikal bebas
 Nyehataké balung
 Nggawé rasa pangrasa (mood) dadi seneng
 Ngobati getih dhuwur (hipertènsi)
 Mudhunaké bobot awak
 Nyehataké kulit
 Bisa kanggo nyamikan wong lara dhiabètes

Cara nggawé

Piranti: 

 Kembang srengéngé sing wis garing
 Banyu
 Uyah

Cara ngolah: 

 Pesthèkaké kembang srengéngé sing wis garing.
 Sigar dadi loro banjur diprotholi isiné
 Lebokaké isi mau ing wadhah banjur dikumbah nganggo banyu resik.
 Lebokaké uyah ing banyu lan dikum sewengi wutuh
 Guwak banyu lan dèlèhké oven
 Panggang kurang luwih 20 menit banjur diangkat
 Tunggu nganti adhem lan kwaci bisa dipangan.

Pranala njaba 
Videyo prosés gawè kwaci

Rujukan 

Panganan
Nyamikan